לאחר פניית "מגדלור": טופלה הצפה על המדרכה בסמוך לבית ספר "אמי"ת האופק"
ביום שני, בעקבות גשמים רבים שירדו באור עקיבא, הוצף חלק מרחוב ז’בוטינסקי באור עקיבא. שלולית הענק עלתה על המדרכה, ותלמידי בית ספר אמי”ת האופק, הממוקם על הרחוב, התקשו להגיע יבשים למוסד החינוכי.
“המים כיסו ממש את הרגלים, על המדרכה, ואי אפשר היה לעבור”, סיפר תלמיד בית הספר ל”מגדלור ניוז”.
כתב “מגדלור ניוז” פנה לראש העיר יעקב אדרי בנושא, אולם לא זכה לתגובה. אתמול בשעות הערב ירדו ממטרים רבים בעיר אך הבוקר התברר כי ההצפה נעלמה. באזור ישנם פתחי ניקוז וביוב וככל הנראה אלה נסתמו, עלו על גדותיהם ובעירייה טיפלו בבעיה.